Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 305

e) jogi személy fióktelepe: folytonosnak látszó, de jogi személyiséggel nem rendelkező üzletviteli hely, mint például egy anyavállalat egysége, amely saját vezetőséggel és megfelelő feltételekkel rendelkezik ahhoz, hogy harmadik felekkel üzleti tárgyalásokat folytasson, akiknek – habár tudatában vannak annak, hogy szükség esetén van jogi kapcsolat az anyavállalattal, amelynek üzletkötési helye külföldön van – nem kell közvetlenül az anyavállalattal üzleti kapcsolatot létesíteniük, hanem üzleti tranzakcióikat lebonyolíthatják az anyavállalat egységén keresztül is. Ha a gazdasági tevékenységet nem közvetlenül a jogi személy fejti ki, hanem más letelepedési formákon keresztül valósul meg, mint például fiók vagy képviseleti iroda útján, a befektető – ideértve a jogi személyt is – részére mindazonáltal az ilyen letelepedés útján is biztosítani kell a befektetők részére e megállapodás szerint nyújtott elbánást. Ezt az elbánást ki kell terjeszteni arra a letelepedési formára, amelynek útján a gazdasági tevékenységet folyatják, és nem kell kiterjeszteni a befektető más olyan részeire, amelyek a gazdasági tevékenység kifejtésének területén kívül találhatók. EU/KR/hu 91 7.10. CIKK Hatály A befektetési környezet és különösen a Felek közötti letelepedés feltételeinek fejlesztése érdekében ez a szakasz a Felek olyan intézkedéseire vonatkozik, amelyek a letelepedést11 minden gazdasági tevékenység tekintetében érintik, a következő kivételekkel:

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes